
«Бағалы металдардағы активтерді толықтыру үшін аффинирленген алтынды сатып алуға мемлекеттің басым құқығын іске асыру қағидаларын бекіту туралы» Қазақстан Республикасы Ұлттық Банкі Басқармасының 2016 жылғы 29 ақпандағы № 61 қаулысына 
өзгерістер мен толықтырулар енгізу туралы 


Қазақстан Республикасы Ұлттық Банкінің Басқармасы ҚАУЛЫ ЕТЕДІ:
1. «Бағалы металдардағы активтерді толықтыру үшін аффинирленген алтынды сатып алуға мемлекеттің басым құқығын іске асыру қағидаларын бекіту туралы» Қазақстан Республикасы Ұлттық Банкі Басқармасының 2016 жылғы 29 ақпандағы № 61 қаулысына (Нормативтік құқықтық актілерді мемлекеттік тіркеу тізілімінде № 13617 болып тіркелген) мынадай өзгерістер мен толықтырулар енгізілсін:
көрсетілген қаулымен бекітілген Бағалы металдардағы активтерді толықтыру үшін аффинирленген алтынды сатып алуға мемлекеттің басым құқығын іске асыру қағидаларында:
3-тармақ мынадай мазмұндағы 5-1) тармақшамен толықтырылсын:
«5-1) құрамында алтын бар шикізат тауарлары – өңделмеген алтын (оның ішінде шлих алтыны, құйма түріндегі лигатуралық алтын (Доре қорытпасы), катодты алтын), мырыш шөгінділері, құрамында алтын бар сынықтар мен қалдықтар, алтын өндіретін кен орындарының кендері мен концентраттары, құрамында ілеспе компонент ретінде алтын бар түсті металдардың кендері, концентраттары және күлі, құрамында алтын бар түсті металдар өндірісінің жартылай өнімдері;»;
12-тармақ мынадай редакцияда жазылсын:
«12. Бағалы металдардағы активтерді толықтыру үшін аффинирленген алтынды сатып алу-сатудың жалпы талаптары туралы шартқа сәйкес Ұлттық Банк клиенттерден сатып алатын аффинирленген алтынға ақы төлеу клиент аффинирленген алтынды жеткізгеннен кейін жүзеге асырылады. 
Бағалы металдардағы активтерді толықтыру үшін аффинирленген алтынды сатып алу-сатудың жалпы талаптары туралы шартқа сәйкес Ұлттық Банк клиенттерден сатып алатын аффинирленген алтынға ақы төлеуге Қағидалардың 13-тармағында белгіленген өлшемшарттарға клиенттің сәйкес келуін растайтын құжаттарды клиенттің ұсынуы негізінде болашақта жеткізілетін аффинирленген алтынға алдын ала ақы төлеу арқылы рұқсат етіледі.»;   
13-тармақта:
1) және 2) тармақшалар мынадай редакцияда жазылсын:
«1) меншікті аффинаждау өндірісі (зауыты) не құрамында алтыны бар шикізат тауарларының меншікті кен орны бар;
2) өтініш жасаған жылдың алдындағы жыл ішінде Ұлттық Банкке кемінде 10 000 (он мың) килограмм көлемінде аффинирленген алтын сатқан не өтініш жасаған жылдың алдындағы 5 (бес) жыл ішінде жыл сайын кемінде 10 000 (он мың) килограмм алтыны құрамында бар шикізат тауарларын өндіру көлемін қамтитын;»; 
мынадай мазмұндағы 5) тармақшамен толықтырылсын:
«5) акциялардың (жарғылық капиталға қатысу үлестерінің) елу пайызынан астамын иелену (бақылау) арқылы заңды тұлғаға тікелей немесе жанама бақылауды жүзеге асыратын Қазақстан Республикасының резиденттері бенефициарлық меншік иелері болып табылатын клиенттерге ғана қолданылады.»; 
15-тармақ мынадай редакцияда жазылсын:
«15. Ұлттық Банк болашақта жеткізілетін аффинирленген алтынға алдын ала ақы төлеуді клиенттің аффинирленген алтынды жеткізу күніне дейін (қоса алғанда) 1 (бір) жылдан ерте жүзеге асырмайды. Болашақта жеткізілетін аффинирленген алтынға алдын ала ақы төлеудің өзге жалпы шарттары, сондай-ақ болашақта жеткізілетін аффинирленген алтынға алдын ала ақы төлеу өзара есеп айырысу тәсілі ретінде қолданылатын клиенттердің тізбесі бойынша шешімді Ұлттық Банктің Басқармасы қабылдайды.».
2. Қазақстан Республикасы Ұлттық Банкінің Монетарлық операциялар департаменті Қазақстан Республикасының заңнамасында белгіленген тәртіппен:
[bookmark: sub1006274442]1) Қазақстан Республикасы Ұлттық Банкінің Заң департаментімен бірлесіп осы қаулыны Қазақстан Республикасының Әділет министрлігінде мемлекеттік тіркеуді;
2) осы қаулыны ресми жарияланғаннан кейін Қазақстан Республикасы Ұлттық Банкінің ресми интернет-ресурсына орналастыруды;
3) осы қаулы мемлекеттік тіркелгеннен кейін он жұмыс күні ішінде Қазақстан Республикасы Ұлттық Банкінің Заң департаментіне осы тармақтың 2) тармақшасында көзделген іс-шаралардың орындалуы туралы мәліметтерді ұсынуды қамтамасыз етсін. 
3. Осы қаулының орындалуын бақылау Қазақстан Республикасы Ұлттық Банкі Төрағасының жетекшілік ететін орынбасарына жүктелсін.
4. Осы қаулы[footnoteRef:1] алғашқы ресми жарияланған күнінен кейін күнтізбелік он күн өткен соң қолданысқа енгізіледі. [1:  «Бағалы металдардағы активтерді толықтыру үшін аффинирленген алтынды сатып алуға мемлекеттің басым құқығын іске асыру қағидаларын бекіту туралы» Қазақстан Республикасы Ұлттық Банкі Басқармасының 
2016 жылғы 29 ақпандағы № 61 қаулысына өзгерістер мен толықтырулар енгізу туралы] 



	   Төраға
	                               Т.М. Сүлейменов

